open-index/open-wikipedia-markdown huggingface dataset:
Lars Sølvberg

**Lars Johan Sølvberg** () er ein norsk offiser. Han byrja på befalsskolen for kavaleriet i 1973. 1. april 1999 vart han utnemnd til generalmajor. Frå 6. desember 2002 til 2005 var han ein populær generalinspektør for Hæren. Han vart ikkje så populær hjå politikarane etter at Hæren overskreid budsjettet sitt, og fekk avskjed av forsvarsminister Kristin Krohn Devold

Den 21. august 2006 annonserte statsråd Erik Solheim i Utenriksdepartementet at Sølvberg var utnemnd som ny fungerande sendelagsleiar i Sri Lanka Monitoring Mission (SLMM). Sølvberg tiltredde stillinga 1. september 2006.
## Referansar

## Kjelder
* Pressemelding frå Forsvaret
* Pressemelding frå Utenriksdepartementet
Camilla Andersen

**Camilla Andersen** () er ein dansk tidlegare handballspelar frå Gentofte. Ho var ein sentral spelar på Danmarks landslag i åra frå ho debuterte i 1992 til Sommar-OL 2000. Som midtre rykkromspelar og playmaker var ho med å vinne to OL-gull, 1996 og 2000, eitt VM-gull, 1997, og to EM-gull, 1994 og 1996. Andersen deltok i 194 landskampar og skåra 846 mål, og er med det den kvinnelege danske spelaren med flest landskampmål.

Sesongen 1992/93 spelte Andersen på Nordstrand IF og sesongen 1996/97 var ho ein av fleire danske spelarar som vart norsk seriemeister med Bækkelaget SK.

## Kjelder

**Denne artikkelen bygger på «[[:en:Camilla Andersen|Camilla Andersen]]» frå ,  den 4. desember 2017.*
Petter Jansen

**Petter Jansen** () er ein norsk næringslivs- og forsvarsleiar og tidlegare sjef for Forsvarets logistikkorganisasjon (FLO). Jansen er kjend som administrerande direktør for SAS Braathens under samanslåinga mellom Braathens og den norske delen av SAS.

## Utdanning
Petter Jansen har utdanning mellom anna frå Krigsskulen og Hærens Stabsskole. Han har gjennomført Forsvarshøgskolen i Østersund, parallelt med studiar ved Østersund Økonomiske Høgskole 1986-88. I tillegg har han gjennomført Senior Executive Programme ved London Business School i 2003.

## Karriere
Jansen starta karrieren sin i Forsvaret i 1974. I 1988, berre 33 år gammal, blei han utnemnd til oberstløytnant og blei dermed den yngste embetsmannen i Noreg i moderne tid. I næringslivet har han hatt toppleiarstillingar i blant annet DNB, Postbanken, Fornebu hovedflyplass og SAS Braathens.

Petter Jansen var sjef for flyselskapet SAS Braathens frå 2004 til 2006. Han blei henta inn for å leia fusjonen mellom dei to sjølvstendige flyselskapa Braathens og SAS i Noreg. SAS Braathens gjekk i hans periode frå store underskot til betydeleg omsetningsvekst og svært gode økonomiske resultat. Omsetningsveksten kom i hovudsak av ekspansjon til nye, internasjonale destinasjonar. Jansen gjekk av som sjef i SAS Braathens i 2006 etter usemje med styret. Han hadde tidlegare vore konserndirektør i DnB, jobba i Kredittkassa og Postbanken frå 1996 til 2004. Jansen har òg bakgrunn frå Forsvaret og var i fleire år sjef for den tidlegare hovudflyplassen på Fornebu. 

Frå 1. november 2011 vendte Petter Jansen tiblake til Forsvaret, som sjef for Forsvarets logistikkorganisasjon.

## Kjelder


**Delar av denne artikkelen bygger på «[[:nb:Petter Jansen|Petter Jansen]]» frå ,  den 7. januar 2026.*
Stadsgårdshissen

**Stadsgårdshissen** (som òg vart kalla **Sofiahissen**) var ein personheis for ålmenta på Södermalm i Stockholm i Sverige, opna i 1907 og stengd i oktober 1971. Heisutstyret og maskineri er fjerna, men resten står att og vart gjennomgripande renovert i 2008.

Heisen låg aust for Katarinahissen og gav samband mellom Stadsgården og den øvre parten av Katarinavägen. Her er det ein bratt bergvegg mellom den nedre delen av byen langsetter sjøen og øvre delen. Den nedre inngangen til heisen er ein bygning i raud teglstein, og låg på eit kaiområde då heisen var ny, og dei fleste som nytta heisen var hamnearbeidarar som skulle til og frå arbeidet. Men no ligg denne bygningen rett attmed den sterkt trafikkerte gata Stadsgårdsleden.  Mellom denne nedre inngangen og den øvre inngangen gjekk heisen gjennom eit tårn av ope stålfagverk. Den øvre inngangen er eit trehus med tak av metallplater, og med ei gangbru inn på fast grunn.

Etter at heisen var teke ut or bruk, vart den øvre bygningen nytta i åra 1983–2017 som atelier (kunstnarverkstad) av kunstnaren og trubaduren Carl Anton (Carl-Anton Axelsson, fødd 1933). Han berga heisen frå å verte fjerna heilt, på vilkår av at han tok seg av vedlikehaldet.

Stadsgårdshissen vart bygd på initiativ av grossist og konsul E. W. Djurling, som òg tok på seg byggjekostnaden på drygt 50&nbsp;000 kronor. Dette var den tredje personheisen som vart bygd for å gje samband mellom det nedre og øvre terrengnivået langsetter høgdeskilnadene på denne strekninga nord på Södermalm. Den fyrste var Katarinahissen frå 1883, og den andre var den 28 meter høge Mariahissen frå 1885 vest for Katarinahissen, teke ut or bruk i 1926.

Fil:Söderbergs trappor01.jpg|Söderbergs trappor og Stadsgårdshissen
Fil:Stadsgårdshissen 2011a.jpg|Øvre inngangen som var Carl Antons atelier
Fil:Stadsgårdshissen Carl Antons ateljé 01.JPG|Carl Antons atelier

## Bakgrunnsstoff
*svt.se om Stadsgårdshissen
Atle Torbjørn Karlsvik

**Atle Torbjørn Karlsvik** () er ein tidlegare norsk kontreadmiral. Han har vore sjef for Sjøkrigsskolen, skipssjef på MTB og skvadronsjef for 22. MTB-skvadron. Han har dessutan vore sjef for Sjøoperasjonssenteret ved Fellesoperativt hovudkvarter.

## Militær karriere
Karlsvik byrja i 1976 på Sjøkrigsskulen. Han har hatt operativ teneste på MTB og fregatt. Han har mellom anna vore skipssjef og skvadronssjef for 22. MTB-skvadron og sjef for sjøoperasjonssenteret ved Fellesoperativt hovudkvarter.

Karlsvik har tre års utenlandstjeneste frå SACLANT. I 2000 gjekk både Karlsvik på totalforsvarskurset på Høgskulen til forsvaret. Same år vart Karlsvik utnemnd til sjef for Sjøkrigsskolen, og i 2002 vart han første sjef for Skulane til sjøforsvaret, som då vart samla under ein sjef.

Då han den 2. september 2005 vart utnemnd til stillinga som kontreadmiral og sjef for fellsstaben i Forsvarsstaben, var dette ei nyoppretta avdeling. Fellesstaben har det overordna driftsansvaret for Fellesavdelingane til forsvaret, mellom anna innan logistikk, kommando og kontroll.

## Anna
Utnevnelsen av Karlsvik som kontreadmiral var omstridd, då det vart stilt spørsmål om dåverande forsvarsminister Kristin Krohn Devold var inhabil fordi ho var ven med Karlsvik og hadde delteke på totalforsvarskurset samstundes som han.

Karlsvik vart i 2005 tiltalt for grovt bedrageri fordi han urettmessig skulle ha ført private middagar, ferieturar og golfkurs på rekninga til staten. Den 24. mai 2007 vart han frikjent på alle punkt i tiltalen. Påtalemyndigheten anka frifinnelsen inn for Gulating lagmannsrett, men den 29. februar 2008 vart han igjen blankt frifunne for tiltalen.  Straffesaka var dermed rettskraftig avgjort.

Forsvarsdepartementet tok i tillegg ut sivil sak mot Karlsvik for at han skulle verta frådømt stillinga på bakgrunn av det påståtte økonomiske mislighaldet. Den 7. april 2008 vart det inngått forlik mellom partane. Dette bar med seg at Karlsvik mista stillinga si. Han måtte betala tilbake 240 000 kroner, og halde på full løn på om lag 800 000 kroner i eitt år og sin tenestebustad fram til den 30. juni 2011.

## Referansar


## Bakgrunnsstoff
* Artikkel på Forsvarsnett om Karlsvik med karriereoversyn
* BT-artikkel om anklagene, november 2005
* Om frifinninga
Wilhelm Kvalheim

**Wilhelm Kvalheim** () var ein norsk lærar, biletkunstnar og lokalhistorikar. Han var frå Kvalheim i Vågsøy kommune og var også m.a. busett i Selje, Stryn og Volda.

Kvalheim tok lærareksamen i 1897, og var lærar i Selje 1897-1900, på Bergens kommunale skule for åndsveike 1901-1903, på Florø kommunale mellomskule i Florø 1903-1906, i Selje 1906-1908, i Stryn 1908-1913, på Volda lærarskule 1913 og overlærar der frå 1924. Kvalheim var leiar i Nordfjord krins av Norges Kristelege Ungdomsforbund (NKUF).

Wilhelm Kvalheim var kunstmålar og stilte ut på Statens kunstutstilling i 1930. Han gav ut ei lærebok i teikning, og gjorde mykje av innsamlingsarbeidet for bygdeboka: Selje og Vågsøy : bygdene og bygdesamfunnet, ved Edvard Os.

## Bibliografi
### Bøker
*
*
*
*
*
*
*
*
*
*

### I tidsskrift - eit utval
*Lokalhistoriske artiklar Sogn og Fjordane
* MøreRom : lokalhistoriske artiklar Møre og Romsdal

## Kjelder
* Fylkesleksikon Sogn og Fjordane 
* Gravminner i Norge

## Bakgrunnsstoff
* Om Wilhelm Kvalheim i Lokalhistoriske artiklar Sogn og Fjordane
* Om Wilhelm Kvalheim i MøreRom : lokalhistoriske artiklar Møre og Romsdal
Harald Jarl Runde

**Harald Jarl Runde** () er ein norsk ingeniør og lokalhistorikar. Han er fødd på Runde på Sunnmøre og busett i Naustdal. Runde har utdanning frå Televerket/Telenor og var ingeniør i Førde Teleområde og museumskonsulent i Norsk Telemuseum. Han har teke etterutdanning i lokalhistorie, historie grunnfag og pedagogikk med undervisning i grunn- og vidaregåande skule. Runde har skrive ei rekke artiklar om lokalhistoriske emne og har vore leiar i skriftstyret for Sogeskrift for Naustdal.

## Bibliografi
### Bøker
*
*
*
*
*
*
*
### I bøker - eit utval
* 
### I tidsskrift - eit utval
*Lokalhistoriske artiklar Sogn og Fjordane
* MøreRom : lokalhistoriske artiklar Møre og Romsdal

## Kjelder
* Selja forlag
Steinar Velle

**Steinar Velle** (, død desember 2019) var ein norsk jurist. Han var fødd i Sykkylven og budde frå 1971 i Leikanger. Velle arbeidde i 21 år som fylkeskontorsjef/assisterande fylkesmann i Sogn og Fjordane, og frå 1995 til 2007 var han sorenskrivar og dommar i Indre Sogn. Han var oppteken av historie, både lokalhistorie og verdshistorie.

## Bibliografi
### Bøker
*

## Kjelder

* Selja forlag

## Bakgrunnsstoff
*I tidsskrift - eit utval ved Lokalhistoriske artiklar Sogn og Fjordane
Otto Huseklepp

**Otto Huseklepp** () var ein norsk lærar, organisasjonsmann og Venstre-politikar. Han var fødd i Guddal i Fjaler kommune og busett i Førde. Huseklepp tok eksamen ved Notodden lærerskole  i 1915. I nesten heile sin yrkeskarriere var han lærar og styrar ved Sunnfjord Ungdomsskule. I perioden 1923-1929 var han lærar ved Nordfjord Ungdomsskule.

Huseklepp hadde leiarverv i indremisjon, mållag og fråhaldslag og han var kommunestyremedlem. Han var også vararepresentant til Stortinget 1946-1953, der han møtte både i 1947 og 1949. Han engasjerte seg også i oppstarten av Sunnfjordtunet (Sunnfjord museum).

## Bibliografi
### Bøker
*
*
*
*
*
*

### I tidsskrift - eit utval
*Lokalhistoriske artiklar Sogn og Fjordane

## Kjelder
* Gravminner i Norge
* Fylkesleksikon Sogn og Fjordane 

## Bakgrunnsstoff
*Om Otto Huseklepp i Lokalhistoriske artiklar Sogn og Fjordane
Pinnestol

**Pinnestol** er stolar til dagleg bruk, laga av dreidde pinnar av  treverk i bein og ryggstø som er tappa på skrå inn i eit sete av  tjukt, massivt treverk. Alle pinnane, både dei som utgjer beina og staga mellom dei, og pinnane som utgjer ryggstøet, er profildreidde. Dei eldre stolane er gjerne utstyrt med litt pynt som er lett å lage under dreiinga.

Pinnestolar var etter måten enkle å framstille, og produksjonen av dei var ofte ei attåtnæring på gardane i tidlegare tider. Stolane kunne seljast til låge prisar, og vart difor vanlegvis ikkje tekne vare på etter at dei hadde tent si tid, i motsetnad til dyrare møbel.

## Litteratur
* Gjerdi, Trond, 1976, ''Møbler i Norge'', Oslo: Aschehoug ISBN 8203086101

## Bakgrunnsstoff
* Internettsida til Pinnestolmuseet i ein tidlegare pinnestolfabrikk i Nässjö i Sverige som mellom anna har eksportert til Noreg. Museet vart avvikla i 2015.
Handball-VM 1999 for kvinner

**Verdsmeisterskapen i handball 1999 for kvinner**, den 14. i rekka, vart avvikla i tida 30. november til 12. desember 1999 i Noreg og Danmark. Til saman 24 land deltok i turneringa. Noreg sikra seg meisterpokalen etter finalesiger 25-24 mot Frankrike.

## Gruppespelet
### Gruppe A



------------

---------

-----------

---------

-------------

### Gruppe B



-------

--------

--------

---------

--------

### Gruppe C



-----------

---------

--------

---------

----------

### Gruppe D



---------

--------

--------

--------

----------

## Sluttspelet
### Åttandedelsfinalar

------------

--------

--------

--------

--------

--------

--------

--------

### Kvartfinalar

--------

--------

--------

--------

### Plasseringskampar om 5.- til 8.-plass

-------

;Kamp om 7.-plass

;Kamp om 5.-plass

### Semifinalar

-------

### Bronsefinale

### VM-finalen
Finalen mellom semifinalevinnarane, Noreg og Frankrike, vart spelt i Håkons hall på Lillehammer framfor 11&nbsp;200 tilskodarar. Frankrike leia 10-8 til pause. I andre omgangen veksla laga om å vere i leiinga før omgangen ebba ut med uavgjort 18-18. Også etter to ekstraomgangar stod det likt på resultattavla, 21-21. I tredje ekstraomgang drog vertslandet ifrå og etter fjerde ekstraomgang stod Noreg att som vinnar med siffera 25-24.

Kjersti Grini vart norsk toppskårar med 8 nettkjenningar, vidare skåra Mia Hundvin 5, Kristine Duvholt 4, Susann Goksør Bjerkrheim 3, Birgitte Sættem og Else Marthe Sørlie 2, samt Trine Haltvik 1 mål. I mål for Noreg stod Cecilie Leganger og Heidi Tjugum. Også Mette Davidsen, Elisabeth Hilmo og Tonje Larsen var med på det norske finalelaget, medan Marianne Rokne, Sahra Hausmann, Ann Cathrin Eriksen såg kampen frå tribunen.

Frankrikes målskårarar var Nodjialen Myaro 6, Leila Duchemann (Lejeune) og Nathalie Celambarum 4, Sandrine Mariot (Delerce) og Veronique Pecqueux (Rolland) 3, Isabelle Wendling og Caisa Lerus 2.

Finaledommarane Ramon Gallego og Victor Lamas frå Spania straffa Frankrike med tre 2-minuttsutvisingar og eitt raudt kort, medan Noreg måtte tole fire 2-minuttsutvisingar og eitt raudt kort då Else Marthe Sørlie i tredje ekstraomgang vart utvist for tredje gong.

## Kjelder

**Denne artikkelen bygger på «[[:de:Handball-Weltmeisterschaft der Frauen 1999|Handball-Weltmeisterschaft der Frauen 1999]]» frå ,  den 5. desember 2017.*  
 
*VG
Arne W. Aasland

**Arne Wilhelm Aasland** () er ein norsk lektor med faga historie, nordisk og statsvitskap. Han er frå Notodden og busett i Førde. Aasland har undervist på Førde gymnas/Hafstad vidaregåande skule frå 1976 til 2011. Han er aktiv i lokalhistorisk arbeid.

## Bibliografi
### Bøker
*
*
*

## Kjelder
* Selja forlag

## Bakgrunnsstoff
### I tidsskrift - eit utval
*Lokalhistoriske artiklar Sogn og Fjordane
Remstrup å

**Remstrup Å** («Remstrup-elva») er namnet på eit 2,5 kilometer langt parti i Silkeborg kommune av elva Gudenå på Jylland i Danmark. Remstrup Å renn frå Brassø i sør til hamna i byen Silkeborg i nord, der elva har utløp i Silkeborg Langsø.
Troels Andersen

**Troels Andersen** () er ein dansk kunsthistorikar og fagbokforfattar, fødd i København. Han har utgjeve fleire biografiar om danske kunstnarar frå 1900-talet, mellom andre  Asger Jorn og Franciska Clausen.  Frå 1973 til 2004 var han leiar av Silkeborg Kunstmuseum i Silkeborg på Jylland, som seinare har fått namnet Museum Jorn.

Andersen studerte i åra 1961 til 1966 kunsthistorie, russisk, litteratur og kunst hjå universiteta i København, Moskva, Leningrad (Sankt Petersburg) og Amsterdam. Han var medskipar av Den eksperimenterende Kunstskole i 1961, og har vore redaktør av tidsskrifta *Information*, *CRAS* og *Billedkunst*. Frå 1966 til 1977 underviste han ved universiteta i Aarhus og København, og var i perioden 1978 -1984 leiar av Foreningen af Danske Kunstmuseer.

## Bakgrunnsstoff
* bibliografi.dk:  Troels Andersen
As-salam al-malaki al-urdoni

**«As-salam al-malaki al-urdoni»** (arabisk  *as-Salām al-Malakī al-ʾUrdunī*) er nasjonalsongen til Jordan. Tittelen tyder 'den kongelege nasjonalsongen til Jordan'. Han blei teken i bruk som nasjonalsong i 1946.

Den opphavlege teksten til songen blei skriven av Abdul-Monem Rifai og musikken kompontert av Abdul Qader al-Taneer.
Opphavleg inneheldt han berre eitt vers, men seinare blei teksten utvida.

## Kjelder

**Denne artikkelen bygger på «[[:en:As-Salam Al-Malaki Al-Urduni|As-Salam Al-Malaki Al-Urduni]]» frå ,  den 5. desember 2017.*  
 
## Bakgrunnsstoff
* Jordan: ''Al-salam Al-malaki Al-urdoni (Royal Anthem of Jordan)'' - Audio of the national anthem of Jordan, with information and lyrics
* The full vocal version of The National Anthem of Jordan performed by a military band with mixed chorus in the early 80's. (YouTube)
* Instrumental version of "As-salam al-malaki al-urdoni" in RealAudio
* Himnuszok - A vocal version of the full Anthem, featured on szbszig's "Himnuszok" website.  The song is performed by a military band with mixed chorus.  The full version is only played for special occasions like the King's Birthday.
Emneknagg

Ein **emneknagg** (engelsk *hashtag*) er symbolet # følgt av eit ord eller ein frase utan mellomrom mellom # og påfølgande bokstav eller tal. Ein emneknagg legg til metadata og knyter meldingar saman. Bruk av emneknagg forenklar søk i sosiale nettverk som Twitter, Facebook, Google+ og Instagram og representerer ein ny måte å søke etter informasjon på. Bruk av emneknaggar vert kalla «folksonomi», som er ei form for sosial bokmerking der brukarane sjølv vel ord og formuleringar i staden for taksonomiar laga av ekspertar.

Emneknaggar tillèt berre eitt ord og vert ofte laga ved at ein utelèt mellomrommet mellom ord. Ein aukar lesbarheita ved å bruke stor bokstav inne i samansetjinga (CamelCase).

Chris Messina introduserte emneknagg på Twitter 23. August 2007, men Twitter avviste ideen i byrjinga. Den fyrste utbreidde bruken kom i oktober 2007 då lokale journalistar nytta emneknaggen #SanDiegoFire for å kvitre om ei rekke skogbrannar i San Diego.

Symbolet # følgt av eit ord vart nytta i PDP-11 på 1970-talet og i programmeringsspråket C i 1978. På IRC blir # brukt for å gje namn til grupper og emne.

## Kjelder


**Denne artikkelen bygger på «[[:nb:Emneknagg|Emneknagg]]» frå ,  den 6. desember 2017.*  
 

## Bakgrunnsstoff
* Emneknagg. Språkrådet
* #InPraiseOfTheHashtag. nytimes.com (2. november 2012)
Tinnet Krat

**Tinnet Krat** er eit 596 hektar stort, verna naturområde i Vejle kommune om lag 10 kilometer nordvest for den vesle byen Tørring på Aust-Jylland i Danmark. Elvene Gudenå og Skjern Å («Skjern-elva») har sine utspring i Tinnet Krat, 65 og 70 meter over havet.

Området vert nytta som såkalla naturskog (*naturskov*), det vil seie at det berre skal stå tre i skogen som genetisk har sitt opphav i tre som naturlig har kome til staden, ikkje tre frå andre stader som kjem inn som nye konkurrentar til det som har vekse der frå gamalt av. Det vert nytta gamle driftsmetodar for å få området til å verte ei blanding av eikekratt/eikeskog, blanda lauvskog, enger, beite og lyngheier, slik det var i gamal tid. Skogsområdet Koutrup Skov i den midterste delen av området er peika ut som urørt skog (*urørt skov*).

I Tinnet Krat ligg ein av dei største konsentrasjonane av kjelder  i Danmark, der grunnvatnet som kjem opp i mange av dei, held den same temperaturen på 11-12°C heile året. Dette har ført til at mange av dei tidlegare dyre- og planteartane som elles er døydd ut i Danmark, er å finne her.

Elva  Gudenåen, med utløp i havet på austsida av Jylland, har sitt utspring attmed foten av ein mindre, nordaustvend bakke, og renn derfrå i søraustleg lei med god fart. Nokre få hundre meter unna ligg vasskiljet, og ikkje langt derfrå har Danmarks mest vassrike elv, Skjern Å, utspring frå eit tjern. Denne elva har utløp i Ringkøbing Fjord på vestsida av Jylland.
Grigorij Rodtsjenkov

**Grigorij Mikhailovitsj Rodtsjenkov**  () er tidlegare direktør for eit laboratorium i Moskva, *Anti-Doping Centre*, som i November 2015 vart suspendert av World Anti-Doping Agency (WADA) på grunn av fusk i antidopingarbeidet. Etter dette reiste Grigorij Rodtsjenkov til USA for å fortelje om jukset i dopingkontrollen i Russland, og vart ein varslar som treng vern frå FBI.

## Referansar

**Denne artikkelen bygger på «[[:nb:Grigorij Rodtsjenkov|Grigorij Rodtsjenkov]]» frå ,  den 6. desember 2017.* 
*** oppgav desse kjeldene:*
**Grigory Rodchenkov
Skjern Å

**Skjern Å**, som tidlegare òg har vore kalla **Lønborg Å**, er ei om lag ni mil lang elv i det vestlege Jylland i Danmark. Elva har den største vassføringa av dei danske elvane, og er den fjerde lengste i landet. Ho får vatn frå fleire sideelvar, og har eit samla nedslagsfelt på 2.338 km².

Elva gjeng så å seie rett vestover frå eit tjern 68 meter over havet i naturvernområdet Tinnet Krat på ein høgderygg om lag 24 kilometer nordnordvest for Vejle og 6 kilometer frå Nørre Snede, berre eit par hundre meter frå staden der elva Gudenå har utspring i kjeldene sine. Derfrå renn elva ei strekning mot nordnordvest, gjennom Rørbæk Sø, 56 meter over havet, og Kold Sø, 54 meter over havet, og deretter i svakt fall i si vestlege hovudretning til utløpet i den søraustlege delen av Ringkøbing Fjord, om lag  63 kilometer i luftline frå utspringet i Tinnet Krat. På vegen passerer elva byane Arnborg, Skarrild, Sønder Felding, Borris og Skjern, som ho har fått namnet sitt etter.

Skjern Å har vore restaurert ved mellom anna at lengda er auka frå 19 til 26 kilometer på strekninga frå staden Borris til utløpet i fjorden, der elva på slutten av 1960-talet hadde vorte retta ut til ein kanal. Dessutan er det bygd 40 kilometer nye vassløp i området, fjerna le-hegn, småskog, to pumpeanlegg og slike lukkingar av elva som hadde vore gjort for å vinne inn jordbruksland. Elva er gyteelv for laks, og det er gjort gode fangstar av laks på over tjue kilo.

## Bakgrunnsstoff
*Opplysningar om Skjern Å og prosjekta som gjeld elva
*Opplysningar om elva og prosejekta
Westmoreland Parish

**Westmoreland  Parish** er eit parish (tilsvarande fylke) på Jamaica som ligg sørvest på øya. Det grensar til Hanover Parish i nord, Saint James i nordaust og Saint Elizabeth i aust. Den største byen og administrasjonssenteret er Savanna-la-Mar, som også er ein hamneby og eit handelssenter.

Savanna-la-Mar har rundt 1&nbsp;000 innbyggjarar. Andre viktige tettstader er  Little London, Petersfield, Bethel Town, Williamsfield og Darliston.

Det vestlegaste punktet på Jamaica, Negril Point, ligg i fylket. Like ved ligg Negril fyr og den kjende turistbyen Negril. Det blir drive fiske frå Negril, Bluefields, Little Bay og White House.
Jordbruk er også viktig i fylket, som har næringsrik jord og jamne nedbørsmengder. Rundt ein fjerdedel av fylket er flatt og passar til sukkerrøyrdyrking. I Frome finst ein stor sukkerfabrikk. I tillegg til sukker- og romproduksjon er kvegdrift og risdyrking viktige næringsvegar.

## Folk frå Westmoreland
*Mary Morris Knibb (1886–1964), lærar, reformator og velgjerar
*Gladys Bustamante (1912–2009), aktivist
*Winthrop Graham (f. 1965), friidrettsutøvar
*Owen Beck (f. 1976), boksar
*Allison Beckford (f. 1979), friidrettsutøvar
 
## Kjelder

## Bakgrunnsstoff
Clarendon Parish

**Clarendon Parish** er eit parish (tilsvarande fylke) på Jamaica som ligg sør på øya, omlag midtvegs mellom aust og vest. Det grensar til Manchester Parish i vest, Saint Ann i nord og Saint Catherine i aust. Det er eit av dei folkerikaste fylka på øya, med rundt 216 000 innbyggjarar.
Den største byen og administrasjonssenteret er May Pen, med nær 50&nbsp;000 innbyggjarar.
Andre større busetnader er Four Paths, Frankfield, Chapelton og Spalding.

Nord i Clarendon ligg Bull Head Mountains (ca. 850 moh.), som er rekna som senteret av øya.
Det sørlegaste punktet på Jamaica, Portland Point, ligg på ei halvøy i Clarendon. Her ligg også Portland Point Lighthouse.

Det blir dyrka mykje sukkerrøyr og noko tobakk i Clarendon. Selskapa JAMALCO og ALCOA driv bauksittutvinning.

## Kjende folk frå Clarendon
*  Elizabeth Home, Countess of Home
* Atlee Mahorn, kanadisk sprintar
* Liz Mitchell, songar i Boney M 
* Millie Small, kjend for hitten «My Boy Lollipop» som Millie.
* Linton Kwesi Johnson, britisk diktar
* Calvin George Scott, reggaesongar kjend som Cocoa Tea 
* Claude McKay, forfattar som var del av  Harlem Renaissance
* Barrington Levy,songar
* Toots Hibbert, songar i Toots & The Maytals
* Rodolph Austin, fotballspelar

## Kjelder

**Delar av denne artikkelen bygger på «[[:en:Clarendon Parish, Jamaica|Clarendon Parish, Jamaica]]» frå ,  den 6. desember 2017.*  

## Bakgrunnsstoff
Irina Poltoratskaja

**Irina Igorevna Poltoratskaja** () er ein russisk tidlegare handballspelar frå Antratsyt i Luhansk oblast. Ho vart verdsmeister med Russland i Handball-VM 2001, Handball-VM 2005 og Handball-VM 2007 og vann elles EM-sølv 2006, OL-sølv 2008 og EM-bronse 2008. Under Handball-VM 2001 kom ho med på All-star-team som midtre rykkromspelar.

Poltoratskaja vann Meisterligaen 2005 med danske Slagelse og 2008 med Zvezda Zvenograd.

## Kjelder

**Denne artikkelen bygger på «[[:fr:Irina Poltoratskaïa|Irina Poltoratskaïa]]» frå ,  den 5. desember 2017.*
Handball-VM 2001 for kvinner

**Verdsmeisterskapen i handball 2001 for kvinner**, den 15. i rekka, vart avvikla i tida 4. til 16. desember 2001 i Italia. Til saman 24 land deltok i turneringa. Russland vann meisterpokalen etter finalesiger 30-25 mot tittelforsvarar Noreg.

### VM-finalen
Finalen mellom semifinalevinnarane, Noreg og Russland, vart spelt i Merano framfor 3&nbsp;500 tilskodarar. Russland var suverent best i fyrste omgangen og leia 18-12 ved pause. I andre omgangen reduserte Noreg den russiske leiinga ned til to mål, før Russland drog ifrå att og vann med 30 mål mot 25 norske.

Irina Poltoratskaja og Ljudmila Bodnijeva var mestskårarande for **Russland** med 5 mål kvar. Elles spelte Jelena Tsjausova, Nadezjda Muravjova, Anna Karejeva, Oksana Romenskaja og målvaktene Inna Suslina, Svetlana Bogdanova gode kampar i meisterskapen. Også Tatjana Alizar, Natalija Gontsjarova. Anna Ignatsjenko, Raisa Verasko, Jelena Partsjkova, Tatjana Djadetsjko, Alina Dolgitsj og Svetlana Smirnova vann VM-gull.

**[[Noreg|Norsk]]** toppskårar vart Kjersti Grini med 9 nettkjenningar, elles skåra Kristine Duvholt 5 mål, Marianne Rokne og Else Marthe Sørlie 3, Monica Sandve 2, Gro Hammerseng, Elisabeth Hilmo og Unni Hinkel 1 mål kvar. Cecilie Leganger og Mimi Kopperud Slevigen vakta det norske målet, medan Vigdis Hårsaker og Janne Tuven fekk korte innsmett på bana. Heidi Halvorsen, Hanne Halén og Kristine Lunde måtte sjå kampen frå tribuneplass.

Ivan Doleijs og Vaclav Kohout frå Tsjekkia dømde finalekampen. Dei straffa Russland med fire 2-minuttsutvisingar og Noreg med to.

## Kjelder
*Sportsboken 2001-02.
Saint James Parish på Jamaica

** Saint James Parish** er eit parish (tilsvarande fylke) på Jamaica som ligg nordvest på øya. Det grensar til Trelawny Parish i aust, Hanover og Westmoreland i vest og Saint Elizabeth i sør, og har kyst mot Det karibiske havet i nord.

Fylket er prega av administrasjonssenteret Montego Bay, som er den andre største byen på øya etter Kingston.
Byen ligg i ei bukt som er verna mot handelsvindane av låge åsar. Han er eit viktig senter for turistindustrien, med Sangster internasjonale lufthamn nord for byen. Det ligg mange større hotell langs kysten.

Montego Bay og området rundt har lenge hatt eit problem med kriminalitet. 18. januar 2018 blei det erklært unntakstilstand i St James,
etter ein kraftig valdsauke. St James hadde då ein dobbelt så høg mordrate som andre parish på Jamaica.

Andre større busetjingar er Cambridge, Adelphi, Montpelier og Catadupa. Det blir dyrka sukker, banan og kaffi her.

## Kjende folk frå Saint James
*Samuel Sharpe (d. 1833), jamaicansk nasjonalhelt
* Jimmy Cliff, ska- og reggaesongar, musikar og skodespelar, teken inn i Rock and Roll Hall of Fame i 2010.
* Yohan Blake, sprintar

## Kjelder

## Bakgrunnsstoff
Irina Bilyk

**Irina Bilyk** () er ein ukrainsk songar.

## Diskografi
* «Кувала зозуля» (1990)
* «Я розкажу» (1994)
* «Nova» (1995)
* «Так просто» (1996)
* «Фарби» (1998)
* «Ома» (2000)
* «Biłyk» (2002)
* «Країна» (2003)
* «Любовь. Яд» (2004)
* «На бис» (2008)
* «Рассвет» (2014)
* «Без Грима» (2017)
Handball-VM 2007 for kvinner

**Verdsmeisterskapen i handball 2007 for kvinner**, den 18. i rekka, vart avvikla i tida 2. til 16. desember 2007 i Frankrike. Til saman 24 land deltok i turneringa. Tittelforsvarar Russland vann meisterpokalen etter finalesiger 29-24 mot Noreg.

### VM-finalen
Finalen mellom semifinalevinnarane Noreg og Russland fann stad i Paris. Russland tok kommandoen i kampen og leia 16-12 ved pause. I andre omgangen kontrollerte russarane kampen inn til sigerssiffera 29-24.

**Russland**s fremste målskårarar var Anna Karejeva og Jelena Poljonova, begge med 6 nettkjenningar. Elles skåra Ljudmila Postnova 4 gongar, Jana Uskova og Emilija Turej 3, Jekaterina Andrjutsjina og Irina Poltoratskaja 2, Olga Levina, Oksana Romenskaja og Polina Vjakhireva 1 gong, medan Jelena Dmitrijeva og Nadezjda Muravjova var mållause. Inna Suslina og Marija Sidorova var målvakter. Irina Bliznova og Natalija Sjipilova sat på tribunen.

**Noreg**s mål kom frå Gro Hammerseng 5, Kari Mette Johansen 4, Else Marthe Sørlie Lybekk og Ragnhild Aamodt 3, Karoline Breivang, Marit Frafjord og Vigdis Hårsaker 2, Anette Hovind Johansen, Katja Nyberg og Gøril Snorroeggen 1. Også Tonje Nøstvold, Linn-Kristin Riegelhuth og målvaktene Katrine Lunde Haraldsen og Terese Pedersen spelte finalen, medan Kari Aalvik Grimsbø og Linn Sulland såg kampen frå tribuneplass.

Gilles Bord og Olivier Buy frå Frankrike dømde finalekampen. Dei straffa Russland med sju 2-minuttsutvisingar og Noreg med to.

## Innleiande runde
### Gruppe A



-----------

----------

-------

### Gruppe B



--------

---------

----------

### Gruppe C



-----------

------------

----------

### Gruppe D



--------

---------

---------

### Gruppe E



---------

------------

----------

### Gruppe F



------------

------------

---------

## Hovudrunden
### Gruppe M1



-----------

----------

---------

----------

### Gruppe M2



-------

-------

----------

----------

## President's Cup
### Gruppe I



### Gruppe II



### Gruppe III



### Gruppe IV



## Plasseringskampar  (9.- til 24.-plass)
;Kamp om 23.-plass

;Kamp om 21.-plass

;Kamp om 19.-plass

;Kamp om 17.-plass

;Kamp om 15.-plass

;Kamp om 13.-plass

;Kamp om 11.-plass

;Kamp om 9.-plass

## Sluttspelet
### Kvartfinalar

------------

---------

--------

--------
### Plasseringskampar (5.- til 8.-plass)

-------

#### Kamp om 7.-plass

#### Kamp om 5.-plass

### Semifinalar

---------

### Bronsefinale

## Kjelder

**Denne artikkelen bygger på «[[:de:Handball-Weltmeisterschaft der Frauen 2007|Handball-Weltmeisterschaft der Frauen 2007]]» frå ,  den 6. desember 2017.*
Anna Karejeva

**Anna Vasiljevna Karejeva** () er ein russisk tidlegare handballspelar frå Majkop, hovudstaden i republikken Adygia. Rykkromspelaren vart verdsmeister med Russland i 2001, 2005 og 2007 og vann elles EM-sølv 2006, OL-sølv 2008 og EM-bronse 2000.

Karejeva var i 2007 med å vinne meisterligaen med Zvezda Zvenigorod.

## Kjelder

**Denne artikkelen bygger på «[[:fr:Anna Kareïeva|Anna Kareïeva]]» frå ,  den 6. desember 2017.*
Metrosideros

***Metrosideros*** er ei slekt av buskar og tre i myrtefamilien. Ho omfattar rundt 50 artar i område frå sørlege Afrika til Oseania og Stillehavet.
Slektsnamnet *Metrosideros* er avleidd frå gamalgresk **' eller '[[kjerneved]]' og **' eller 'jern', og viser til at plantane i slekta har svært hard ved.
Nokre av artane har iaugefallande blomar danna av ei rekkje støvberarar, og fleire blir brukt som prydplantar.

*Metrosideros*-artar kan veksa på vanskelege stader, som klippegrunn eller ny lava.
Andre kan veksa som ved-dannande lianar opp andre tre. 

## Matrosideros-artar i ulike område
Det finst tolv endemiske *Metrosideros*-artar på New Zealand. Ein av dei, pōhutukawa (*Metrosideros excelsa*), er eit newzealandsk symbol som blir brukt som hagetre og juleplante, sidan det blømer med raude blomar rundt juletider. Andre kjende artar er nordleg rata (*M. robusta*) og sørleg rata (*M. umbellata*).

På Hawaii er *‘ōhi‘a, ‘ōhi‘a lehua* eller *lehua* (*M. polymorpha*) eit utbreidd og folkekjært tre. Også dette treet har fargesterke blomar i mange fargevariantar.

## Artar

## Kjelder


## Bakgrunnsstoff
*Rata and allies Genus Metrosideros ved inaturalist.org
Boney M.

**Boney M.** er ei vokalgruppe danna i Vest-Tyskland i 1976 som er kjend for disco, pop og reggae. Ho hadde ei glanstid på 1970-talet, men har verka i ulike formasjonar fram til 2010-talet. Gruppa blei skipa av den tyske musikkprodusenten Frank Farian. Dei fire opphavlege frontfigurane var Liz Mitchell og Marcia Barrett frå Jamaica, Maizie Williams frå Montserrat og Bobby Farrell frå Aruba.

Med over 150 millionar selde plater over heile verda er dei saman med ABBA den best kjente gruppa frå 1970-talet. Boney M. er blant anna kjend for låtar som «Ma Baker», «Daddy Cool», «Brown Girl In The Ring», «Rivers Of Babylon», «Mary's Boy Child» og «Hooray! Hooray! It's a Holi-Holiday» (ein akklimatisert versjon av oldtime-melodien «Polly Wolly Doodle»).

## Medlemmer
* Liz Mitchell (1976–1989)
* Bobby Farrell (1976–1981 og 1984–1989)
* Maizie Williams (1975–1989)
* Marcia Barrett (1976–1989)
* Reggie Tsiboe (1982–1989)

### Andre medlemmer
 viser til medlemmer som ikkje var med på noka offisiell Boney M.-innspeling

* Sheyla Bonnick (1975) *
* Claudja Barry - hovud- og bakgrunnsvokal (1975–1976) *
* Nathalie - hovud- og bakgrunnsvokal (1975) *
* Marilyn Scharbaai (Carrilho) - hovud- og bakgrunnsvokal (1987) *
* Celena Duncan - hovud- og bakgrunnsvokal (1987–1988) *
* Curt De Daran - dansar, rappar, live-vokal (1987–1988, 1992–1994)
* Madeleine Davis - hovud- og bakgrunnsvokal (1989)
* Sharon Stevens - hovud- og bakgrunnsvokal (1989)
* Patty Onoyewenjo - hovud- og bakgrunnsvokal (1989)
* Carol Grey - hovud- og bakgrunnsvokal (1992–1994)
* Bronwen Collins - fagott (1984–1994)
* Patricia Lorna Foster - hovud- og bakgrunnsvokal (1992-1994)
* Tony Ashcroft - dansar, rappar, live-vokal  (1994) *
* Peter Jarrette - lead and backing vocals (2012)
* Geoffrey Sung - dansar, rappar, live-vokal (2012)
* Samantha Gareth - hovud- og bakgrunnsvokal (2012)
* Eileen Quintanilla - hovud- og bakgrunnsvokal (2012)
*Patricia Dick - hovud- og bakgrunnsvokal (2016–current)
*Yvonne Michèle - hovud- og bakgrunnsvokal (2012–current)

## Diskografi
* *Take The Heat off Me* (1976) # 2 NOR
* *Love For Sale* (1977) # 2 NOR
* *Nightflight To Venus* (1978) # 1 NOR
* *Oceans Of Fantasy* (1979) # 1 NOR
* *Boonoonoonoos* (1981) # 21 NOR
* *Christmas Album* (1981)
* *10&nbsp;000 Lightyears* (1984)
* *Eye Dance* (1985)

## Kjelder

**Denne artikkelen bygger på «[[:en:Boney M.|Boney M.]]» frå ,  den 7. desember 2017.*  
 
## Referansar


## Bakgrunnsstoff
* 
* Marcia Barrett
* Maizie Williams
* Liz Mitchell
* Bobby Farrell
Kjerneved

**Kjerneved** er den inste delen av ein trestamme. Etter kvart som treet veks, døyr cellene ist i stammen og dannar kjerneveden. Linsepora i cellene i kjerneveden blir tetta igjen for å stoppa åtak frå parasittar, og hjå mange treslag blir cellene fylte opp med ulike stoff. Desse trea har ein annan, mørkare farge på kjerneveden enn på den ytre veden. 

Furu, einer, eik og ask har farga kjerneved, medan gran, osp og lind har same farge som på yta. Hjå furua er cellene i kjerneveden (vanlegvis kalla malme) fylt med kvae som gjer veden svært haldbar mot råte og insektåtak. Dette har husbyggjarar og snikkarar kjend til og utnytta  opp gjennom tidene, som i gamle lafta hus, vindauge, båtar og stavkyrkjer. 

Bjørk er eit unntak og har ikkje kjerneved.

## Sjå også
* Malmfuru
* Tyri

## Kjelder

**Denne artikkelen bygger på «[[:nb:Kjerneved|Kjerneved]]» frå ,  den 7. desember 2017.*  
 
## Bakgrunnsstoff
* Kjerneved av furu
Kultivar

**Kultivar** eller **cultivar** er ei dyrka form av ein plante som kan skiljast frå andre former gjennom morfologiske, fysiologiske, cytologiske, kjemiske eller andre sikre skiljemerke. Eigenskapane må vera stabile over tid slik at dei blir ivaterekne gjennom ei passande form for formeiring.
Kultivarar får namn under International Code of Nomenclature for Cultivated Plants. Om ein plantetype får status som kultivar får han eit visst kultivarnamn, men omgrepet gjev ikkje juridisk vern.
For jordbruksvekstar bruker ein ofte termen sort med same meining som kultivar.

Kultivarnavnet skal stå i enkle hermeteikn og skal ikkje skrivast med kursiv. Tidlegare blei kultivarnamn skrivne med kapitelbokstavar eller ein brukte forkortinga «cv.».

## Kjelder

* 
* 
----
**Denne artikkelen bygger på «[[:nb:Kultivar|Kultivar]]» frå ,  den 7. desember 2017.*
Distriktet Lefke

**Distriktet Lefke** (tyrkisk *Lefke ilçesi*) er eit distrikt i Nord-Kypros. Distriktet ligg i den nordvestlege delen av øya Kypros. Distriktet vart skild ut frå distriktet Güzelyurt i 2016. Fram til den tyrkiske invasjonen i 1974 var området ein del av distriktet Levkosía i Republikken Kypros.

## Folketal
Utviklinga av folketalet i distriktet:

## Administrasjon
Distriktsadministrasjonen i byen Lefke (Lévka) representerer den nord-kypriotiske staten i distriktet.

## Kommunar
Distriktet har denne kommunen (innbyggjartal 2011 i parentes):
### Underdistriktet Lefke
*Lefke (Lévka) (11&nbsp;091)

## Kjelder

## Bakgrunnsstoff
TripAdvisor

**TripAdvisor, Inc.** er ein amerikansk nettstad for hotell og reiseliv. Nettstaden inneheld meldingar av hotell og restaurantar, reservering av overnatting, og anna reiserelatert innhald. Nettstaden har også eit interaktivt forum der brukarane kan diskutera erfaringar.

TripAdvisor var tidleg ute med å ta i bruk brukargenerert innhald. Dette vil seia at nettstaden er gratis å bruka, men det er brukarane som står for den største delen av innhald på han.

## Kjelder

## Bakgrunnsstoff

*
Handball-VM 2009 for kvinner

**Verdsmeisterskapen i handball 2009 for kvinner**, den 19. i rekka, vart avvikla i tida 5. til 20. desember 2009 i Jiangsu-provinsen i Kina. Til saman 24 land deltok i turneringa. Tittelforsvarar Russland vann meisterpokalen etter finalesiger 25-22 mot Frankrike.

### VM-finalen
Finalen mellom semifinalevinnarane Frankrike og Russland fann stad i Nanjing framfor 13&nbsp;000 tilskodarar. Russland tok kommandoen i kampen og leia 14-11 ved pause. Heile andre omgangen låg det russiske laget i føringa og vann kampen med 25 mål mot 22 til det franske mannskapet.

Jelena Dmitrijeva syrgde for russisk nettsus 8 gongar. Elles skåra Olga Levina, Ljudmila Postnova og Emilija Turej 3 mål, Jekaterina Andrjutsjina, Tatjana Khmyrova og Jekaterina Vetkova 2, Tatjana Dronina og Nadezjda Muravjova 1 mål. Inna Suslina, Anna Sedojkhina, Oksana Korolova, Maja Petrova og Viktorija Zilinskaite var også med i finalen. Marina Jartseva og Ksenija Makejeva var plassert på tribunen.

Franske målskårarar var Mariam Signate 8, Allison Pineau 6, Siraba Dembélé 4, Marion Limal og Katty Piejos 2. 

Danskane Martin Gjeding og Mads Hansen dømde finalekampen. Dei straffa Russland med fem 2-minuttsutvisingar og Frankrike med tre.

## Kjelder

**Denne artikkelen bygger på «[[:de:Handball-Weltmeisterschaft der Frauen 2009|Handball-Weltmeisterschaft der Frauen 2009]]» frå ,  den 8. desember 2017.*
Jelena Dmitrijeva

**Jelena Viktorovna Dmitrijeva** () er ein russisk tidlegare handballspelar frå Astrakhan. Ho vart verdsmeister med Russland i 2007 og 2009 og vann elles OL-sølv og EM-bronse i året 2008.

Kantspelaren var aktiv på klubbane Lada Togliatti, Budućnost Podgorica og Zvezda Zvenigorod, med sistnemnde vann ho Meisterligaen 2008.

## Kjelder

**Denne artikkelen bygger på «[[:fr:Elena Dmitrieva|Elena Dmitrieva]]» frå ,  den 8. desember 2017.*
Klubbe

**Klubbe** (av norrønt *klubba*) eller **kølle** (frå dansk av same norrøne opphav) er ein reiskap eller eit slagvåpen som kan brukast til å slå med. Ei klubbe kan brukast til å truga eller utføra vald med, til dømes av krigarar eller politifolk, eller til ulike spel og idrettar, som golf, ishockey eller krokket. Klubber kan også ha seremonielle roller, til dømes som ei formanns- eller ordførarklubbe.

Ei klubbe kan vera laga av ei tjukk grein, eller ein stokk med handtak i eine enden og ein tjukkare eller utstikkande slagdel i den andre.

## Klubber i heraldikk
Klubber kan også vera del av heraldiske våpen. Kommunevåpenet til Sør-Fron kommune syner ei klubbe som skal minne om at Kolbein sterke slo sund Torsfiguren til Dale-Gudbrand i dette området under innføringa av kristendommen, som Snorre Sturlason skriv om i soga om Olav den heilage. Det danske kongevåpenet inneheld to såkalla villmenn med klubber i handa.

## Sjå òg
*Balltre
*Batong

## Kjelder
*

## Bakgrunnsstoff
Vegg

Ein **vegg** er ein loddrett struktur som skil ulike område frå kvarandre. Han kan vera eit skilje mellom innsida og utsida av ein bygning, eller mellom ulike rom inni bygningar.

Ordet «vegg» (norrønt *veggr*) kjem frå ei indoeuropeisk rot som tyder å 'sno' eller 'vinda'. Ordet *[[vidje]]* har same etymologiske opphav, noko som kan tyda på at veggar i førhistorisk tid var laga av *leirklint flettverk*.

Veggar kan ha éin eller fleire av følgjande funksjonar: *Bering* for bjelkelag eller tak; *vêrhud* mot klimapåkjenningar; *isolering* mot temperaturforskjellar, *skjerming* mot innsyn, *vern* mot inntrengjarar, eller *deling* av rom for ulike føremål. *Bereveggar* viser til alle ytter- og innerveggar som understøtter etasjeskiljarear og tak, medan *lettveggaer* viser til ikkje-berande, innvendige skiljeveggar.

Ein kan byggja veggar på mange måtar. Ein skil mellom *massivkonstruksjonar* og *skjelettkonstruksjonar*.  Solide massivkonstruksjonar som murverk, lafteverk eller betong kan kombinera dei fleste funksjonene i éin og samme vegg, der det berande materialet er gjennomgaande i tverrsnittet av veggen frå utside til innside. Skjelettkonstruksjonar har eit berande skjelett av stolpar, sviller og skråstivarar. Opningene mellom desse berande delane må tettast med eit romavgrensande og isolerande materiale i mellomromma, eller få ei *kleding* på minst éi side av berekonstruksjonen. Bindingsverk er ein typisk skjelettkonstruksjon som anten må *utmurast* eller få ei kleding.

## Kjelder

*

**Denne artikkelen bygger på «[[:nb:Vegg|Vegg]]» frå ,  den 7. desember 2017.*
Rune Fossum Lillesvangstu

**Rune Fossum Lillesvangstu** () er ein norsk journalist tilsett i NRK. Frå 2021 har han vore leiar for NRK Nynorsk mediesenter. Han kjem frå Molde, men er busett i Førde.

Lillesvangstu har bakgrunn som fenrik i Forsvaret, der han mellom anna var nestkommanderande offiser på Grense Jakobselv grensestasjon på den norsk-russiske grensa. Han har ein bachelor i journalistikk frå NLA Mediehøgskolen Gimlekollen i Kristiansand, mellomfag i historie frå Universitetet i Trondheim og grunnfag statsvitskap frå Høgskolen i Molde.

Lillesvangstu byrja som sportsjournalist i avisa Firda i 1999. Der var han i nesten ti år, før han byrja i NRK Sogn og Fjordane. Der var han vaktsjef i fem år, og seinare reporter på TV, radio og nett. Sidan 2016 har han vore tilsett ved NRK Nynorsk mediesenter i Førde. Først som faglærar i journalistikk og media, og frå 2021 har han vore leiar ved mediesenteret.

Lillesvangstu debuterte som forfattar i 2017 med ei bok om idrettsheltar frå Sogn og Fjordane. I 2020 gav han ut ei bok om Førde Idrettslag. I 2023 var han forfattar av to emneartiklar i eit trebindsverk om historia til Førde.

## Bibliografi
### Bøker
*
*2020 – *Den spreke hundreåringen. Førde Idrettslag 1920–2020* (Førde: Selja). ISBN 978-82-8240-162-3
*2023 – *Historia om Førde* (Førde: Selja). ISBN 978-82-8240-188-3

## Kjelder

*
*

## Bakgrunnsstoff
* Artiklar knytte til Rune Fossum Lillesvangstu i Lokalhistoriske artiklar Sogn og Fjordane
Handball-VM 2011 for kvinner

**Verdsmeisterskapen i handball 2011for kvinner**, den 20. i rekka, vart avvikla i tida 2. til 18. desember 2011 i Delstaten São Paulo i Brasil. Til saman 24 land deltok i turneringa. Noreg vann meisterpokalen etter finalesiger 32-24 mot Frankrike.

## Gruppespelet
### Gruppe A



------------

----------

---------

-----------

----------

### Gruppe B



------------

----------

-----------

-----------

---------

### Gruppe C



------------

-----------

------------

-----------

---------

----------

### Gruppe D



--------------

---------

----------

-----------

-----------

## President's Cup
### Plasseringskampar om 21.- til 24.-plass

------------

;Kamp om 23.-plass

;Kamp om 21.-plass

### Plasseringskampar om 17.- til 20.-plass

----------

;Kamp om 19.-plass

;Kamp om 17.-plass

## Sluttspelet
### Åttandedelsfinalar

------------

--------

--------

--------

--------

--------

--------

--------

### Kvartfinalar

--------

--------

--------

--------

### Plasseringskampar om 5.- til 8.-plass

--------

;Kamp om 7.-plass

;Kamp om 5.-plass

### Semifinalar

--------

### Bronsefinalen

### VM-finalen
Finalen mellom semifinalevinnarane Frankrike og Noreg fann stad i São Paulo framfor 4&nbsp;000 tilskodarar. Dei norske kvinnene starta forrykande i fyrste omgangen og leia med seks mål ved pause, 19-13. Sidan var ikkje sigeren truga og sluttresultatet vart 32-24 til Noreg.

På Noregs lag spelte burvaktarane Katrine Lunde Haraldsen og Kari Aalvik Grimsbø og målskårarane Kristine Lunde-Borgersen 6, Linn Sulland 5, Amanda Kurtovic 4, Heidi Løke 4, Tonje Nøstvold 4, Karoline Breivang 2, Camilla Herrem 2, Kari Mette Johansen 2, Linn-Kristin Riegelhuth 2, Ida Alstad 1, medan Marit Frafjord, Gøril Snorroeggen, Mari Molid og Stine Oftedal gjekk mållause av finalearenaen.

Franske målskårarar var Claudine Mendy og Angélique Spincer 4, Siraba Dembélé og Nina Kamto Njitam 3, Audrey Bruneau, Audrey Deroin, Marie-Paule Gnabouyou, Paule Baudouin, alle 2, Raphaëlle Tervel og Camille Ayglon 1.

Matja Gubica og Boris Milosevic frå Kroatia dømde finalekampen. Dei straffa Noreg med to 2-minuttsutvisingar og Frankrike med fem.

## Kjelder

**Denne artikkelen bygger på «[[:de:Handball-Weltmeisterschaft der Frauen 2011|Handball-Weltmeisterschaft der Frauen 2011]]» frå ,  den 8. desember 2017.*
Kingston Parish

** Kingston Parish** er eit parish (tilsvarande fylke) på Jamaica. Det er det minste fylket på øya, og omfattar berre delar av hovudstaden Kingston.

Fylket ligg ved sørkysten, noko aust av øya. Det grensar til Saint Andrew Parish på alle sider, men har kyst mot det karibiske havet i sør.
Dei to fylka dannar saman Kingston and St. Andrew Corporation.

Kingston Parish er 25&nbsp;km² stort, og hadde eit folketal på 89&nbsp;057 ved folketeljinga i 2011. Storbyområdet Kingston hadde til motsats 662&nbsp;426 innbyggjarar.

I fylket finn ein Kingston sentrum og områda Tivoli Gardens, Denham Town, Rae Town, Kingston Gardens, National Heroes Park, Bournemouth Gardens, Norman Gardens, Rennock Lodge, Springfield og Port Royal, i tillegg til delar av Rollington Town, Franklyn Town og Allman Town.

## Kjelder

**Denne artikkelen bygger på «[[:en:Kingston Parish|Kingston Parish]]» frå ,  den 8. desember 2017.*  

## Bakgrunnsstoff